АҞӘА, нанҳәа 31– Sputnik. Кавказ абнацыгәқәа рыжәла аиҭашьақәыргылара Ацентр хаҭәааит хә-ԥстәык рыла. Уажәы Ацентр аҿы алаҵа рзыҟарҵеит рашәарамзазы ииз абнацгәы хәыҷқәа ҳәа аанацҳауеит "Кубанские новости".
Москватәи азанааҭуаа ацыгә хәыҷқәа ргәабзиара аҭагылазаашьа ҭырҵааит. Абнацыгәқәа Черрии Андреи ҩ-цгәабаки ҩ-цгәаԥски рхылҵит.
"Амедицинатә гәаҭара ишьақәнаргылеит чымазара ҳәа акгьы шрымам", — ҳәа аҩуеит "Кубанские новости".
Агәаҭарақәа мҩаԥыргон Москватәи азоопарк аветеринар хада Михаил Альшинецки инапхгарала.
Иара убасгьы рашәарамзазы амилаҭтә парк "Алания" аҿы иоурышьҭит Шәачантәи инаргаз ацгәаԥс Волнеи ацгәаба Ельбруси.